Eesti Jalgratturite Liit

Juhatuse koosoleku PROTOKOLL nr. 13

Juhatuse koosolek toimus: 18.01.2018 algusega kell 16.00

Asukoht: Peterburi tee 2f, Tallinn AS Ehitusfirma Rand & Tuulberg

Osalesid:

Juhatuse liikmed: Raivo Rand, Siiri Visnapuu, Erkki Raasuke, Sulev Lipp, Hannes Kägu, Enn Veskimägi

Külalised: Allar Tõnissaar, Toomas Elling, Rein Solnask

Puudusid: Madis Lepajõe

Töötajad: Urmas Karlson, Evelin Idarand

Koosolekut juhatas: Raivo Rand

Protokollija: Evelin Idarand

Päevakord

1. Rae Rattaklubi taotlus EJL liikmeks astumiseks
2. Ülevaade juhatuse koosoleku nr. 12 otsuste täitmisest
3. 2017 eelarve täitmine
4. 2018. aasta eelarve 3. lugemine
5. 2018. aasta maanteesõidu Eesti MV läbiviimise koha kinnitamine
6. EJL 2018 võistluskalendri kinnitamine
7. EJL 2018 võistlusreglemendi kinnitamine
8. Noortespordi 2019 aasta riikliku toetuse jagamise reglemendi kinnitamine
9. EJL kodulehe hetkeseisust
10. 2018 aastakoosoleku aja määramine
11. Ajakirja „Ma Olen Jalgrattur“ väljaandmisest 2018. aastal
12. Juhatuse koosolekud 2018.a

13. Muud küsimused

1. **Pp. Rae Rattaklubi taotlus EJL liikmeks astumiseks**

Rae Rattaklubi avalduse EJL-i liikmeks astumiseks esitas Marko Aro, juhatuse liige.

Väljavõte avaldusest:

Palume vastu võtta Rae Rattaklubi Eesti Jalgratturite Liitu. Kohustume täitma Liidu põhikirja.

JURIIDILISE ISIKU NIMI: RAE RATTAKLUBI

KONTAKTISIK: Marko Aro

JURIIDILISE ISIKU AADRESS: Tiigi 28; Jüri alevik, Rae Vald

KONTAKTTELEFON: + 372 56 56 87 87

KODULEHT: www.raerattaklubi.ee

E-POSTI AADRESS: info@raerattaklubi.ee

KLUBI LIIKMETE ARV: 19

AVALDUSE ESITAJA NIMI: Marko Aro

AMET: juhatuse liige

KUUPÄEV: 04.01.2018

Allkirjastatud digitaalselt.

EJL juhatuse koosolekul esindas Rae Rattaklubi juhatuse liige Toomas Elling.

**ÜLEVAADE KLUBIST (T. Elling):** Hetkel on klubis umbes 25 tegevliiget, treeningutel osaleb kordi rohkem inimesi. Otsustasime liituda Eesti Jalgratturite Liiduga, kuna meie klubi liikmed avaldasid soovi osaleda Eesti Meistrivõistlustel. Meie klubi ja EJL-i eesmärgid kattuvad, anname Rae piirkonna inimestele võimaluse teha koos sporti. Meil on harrastajate klubi, noored sõidavad CFC klubi all. Võistluste korraldamise mõtteid oleme samuti mõlgutanud, võib-olla kunagi teeme oma kolmapäevaku.

**ETTEPANEK:** Vastu võtta EJL-i liikmeks Rae Rattaklubi. Seega oleks peale vastuvõtmist Liidus 64 liiget.
**OTSUSTATI:** Juhatus otsustas Rae Rattaklubi vastu võtta. Liidus on seega 64 liiget.

1. **Pp. Ülevaade juhatuse koosoleku nr. 12 otsuste täitmisest**

2. Pp. 2017. a. eelarve täitmine.

Otsutati, et täitmise ülevaade koostatakse eelmise kuu viimase päeva seisuga.

Sellest põhimõttest lähtudes on koostatud 2017. aasta ja koostatakse tulevikus kõik eelarve täitmise vahekokkuvõtted.

3., 4., 5. Päevakorrapunktides esitleti maantee- ja maastikukoondiste tegevusplaane ja

planeeritavaid kulusid.

Juhatus kinnitas koondiste tegevusplaanid koos nende elluviimiseks vajalike eelarvetega, mis on vastavates kululõikudes kokku 143 350€

6. Pp. 2018. a. eelarve II lugemine.

OTSUSTATI: Juhatus võttis 2018. eelarve projekti teadmiseks. Urmas Karlson viib sisse täiendused, kui on selgunud noortespordi, KULKA ja Hasartmängumaksu nõukogu aastaprojektide summad.

2018. aasta eelarve kolmandaks lugemiseks on täiendused sisse viidud.

7. Pp. Kohtumistest EV peaministri ja siseministriga.

12.12.2017 Toimus kohtumine EV siseministri Andres Anveltiga.

Toimus ka kohtumine EV peaministri Jüri Ratasega Stenbocki majas 20.12. 2017.

Ülevaate EV peaminister Jüri Ratasega andis Raivo Rand. Peaministriga arutati mitmel teemal – rahvusvaheliste võistluste korraldamine Eestis ja sisetreki ehitamine Piritale. Peaminister andis lootust, et järgmisesse eelarve strateegiasse võib sisetreki ehitamise sisse panna. Samuti räägiti BMX raja ehitamisest Tallinnasse.

**KOMMENAATR (E. Raasuke):** Sisetreki ehitamine võib maksma minna kuskil 14 miljonit eurot. Looma peaks kaks stsenaariumit – absoluutne miinimum eelarve ja soovitatav, mõistlik programm.

8. Pp. EJL kodulehekülje arenduse hetkeseisust.

Vastavalt kokkulepetele toimus 15. detsembril kell 13.00 EJL-i kontoris liidu töötajatele kodulehe administreerimisega ja vanalt lehelt uuele info ülekandmisega seotud koolitus.

9. Pp. Muud küsimused.

Kultuurkapitali nõukogu koosolek toimus 07.12.2017, mille käigus otsustati elutööpreemiate saajad. EJL-i poolt esitatud elutööpreemia kandidaat Jüri Kalmus sai positiivse otsuse. Otsesuhtlus nõukogu liikmetega õigustas ennast.

Vastavalt kokkuleppele rääkis Madis Lepajõe Henn Vallimäega, Jaan Toots Are Elleriga, Sulev Lipp Gert Lee ja Peter Andres Roosega. Urmas Karlson ja Raivo Rand räägivad Kaili Kukumägi ja Margit Kurvitsaga.

1. **Pp. 2017 eelarve täitmine**

Eelarve täitmine on esitatud raamatupidamisest väljavõtte alusel seisuga 31.12.2017.

Laekumisi perioodil: 437 073 €

Väljaminekuid perioodil: 442 274€

Tulude kulude vahe: -5 201€

TULUD 2017 31.12.2017

1. Liikmetelt saadud tasud 6 200 8160

2. Riiklik toetus 85651 76 853

3. EOK OM toetused 95 641 111 606

4. Muud sihtfinantseerimised 75 000 101 500

5. Muud annetused ja toetused 29 095 16 027

6. Tulud ettevõtlusest 71500 94 321

7. Muud tulud 50 992 33 807

TULUD KOKKU 397 079 437 073

KULUD

1. Spordiprojektide otsesed kulud 194 100 217 374

2. Jagatud annetused ja toetused 38 512 40 131

3. Tegevuskulud 66 779 70 491

4. Tööjõukulud 110 457 114 278

KULUD KOKKU 412 336 442 274

 KOKKU 1 743 -5 201

**KOMMENTAAR (S. Visnapuu):** Kasumiaruandes on veel puudu detsembri laagri kanded. Raamatupidaja teeb nädal enne järgmist juhatuse koosolekut meile uue põhjaga eelarve, siis saame 31.12.2017 täitmise lõplikult üle vaadata.

**KOMMENTAAR (U. Karlson):** Järgmise nädala lõpuks (22-28.jaan) peaks materjalid juba saama saata audiitorile.

**KOMMENTAAR (R. Rand):** Ära tuleb teha käsundusleping raamatupidajaga. Raamatupidaja tegi ära ka sisekorraeeskirjad ja tuleb ise ka kohale järgmisele juhatuse koosolekule.

**OTSUSTATI:** Eelarve teemat tänasel koosolekul mitte käsitleda, kuna lõplikud andmed puuduvad. Vaadata läbi järgmisel koosolekul 14.02. Eelnevalt peab koos raamatupidajaga eelarve täitmise üle vaatama.

1. **Pp. 2018. aasta eelarve 3. lugemine**

2018. aasta eelarve projekti mahuks kolmandal lugemisel peale korrekteerimisi on 426 191€.

Ei ole avalikustatud veel alaliitudele eraldatavaid riigipoolseid noortespordi toetuste suuruseid.

TULUD 31.12.2017 2018

1. Liikmetelt saadud tasud 8160 6 300

2. Riiklik toetus 76 853 87 230

3. EOK OM toetused 111 606 104 586

4. Muud sihtfinantseerimised 101 500 82 000

5. Muud annetused ja toetused 16 027 5 000

6. Tulud ettevõtlusest 94 321 105 500

7. Muud tulud 33 807 45 776

TULUD KOKKU 437 073 426 191

KULUD

1. Spordiprojektide otsesed kulud 217 374 201 250

2. Jagatud annetused ja toetused 40 131 31 000

3. Tegevuskulud 70 491 67 0965

4. Tööjõukulud 114 278 118 400

KULUD KOKKU 442 274 418 615

KOKKU -5 201 12 777

**KOMMENTAAR (R. Rand):** 2018. aasta eelarvet arutame järgmisel koosolekul. Enn Veskimäe projektist „Noor sportlane“ võiks midagi juba panna ka 2018. aasta eelarvesse noortele.

**OTSUSTATI:** Arutada eelarvet järgmisel nädalal, kui tulude pool on täpselt teada.

1. **Pp. 2018. aasta maanteesõidu Eesti MV läbiviimise koha kinnitamine.**

Viimase 10 aasta EMV toimumise kohad:

2017 – Lähte

2016 – Jüri/Kiili

2015 – Vändra

2014 – Palamuse

2013 – Tallinn

2012 – Rõuge

2011 – Kuressaare

2010 – Karksi-Nuia

2009 – Viljandi

2008 – Elva

2007 – Viljandi

Maanteesõidu Eesti MV korraldamiseks on mitu lahendust.

1. Oma pakkumise võistluse läbiviimiseks on teinud MTÜ Aerobike, keda esindab Mihkel Reile. Võistlus toimuks Rõuges UCI poolt määratud ajal 29.06-01.07.2018.

Täiendavalt on Mihkel Reile välja pakkunud ka alternatiivid:

1) Alternatiiv A:

Võistluskeskus oleks Hiiumaa suuruselt teises asulas Käinas, ring ca 20 km ring ümber Käina ja üle Kassari saare. See tähendab, et kahes lõigus liiguks rada mööda tammteed Kassari saare ja Hiiumaa vahel. See tähendab, et kui juhtub olema vähegi tuuline ilm, siis oleks tegu küljetuule paradiisiga. Kuna ringi pikkus on 20 km, siis saaks ka eraldistardi teha samal ringil, taaskord kasutades ära ka Kassari tamme.

Eliidi sõidu korral saaks pööre olla üsna võistluskeskuses, mis lisab sõidule atraktiivsust.

Variandi plussiks on see, et kuigi trass on täiesti tasane, siis Kassari tamm on väga tuuline koht, mis lisab sõidule atraktiivsust. Samuti asuks võistluskeskus alevi keskel ning Hiiumaal pole EMV kunagi toimunud.

2) Alternatiiv B:

Saku vald, Üksnurme küla. Ring on hästi Tallinna lähedal ning logistika seega väga lihtne. Ringi pikkus on 11,2km ning on hästi sile. Ühes lõigus kattub ca 500m ulatuses ring suure Pärnu maanteega, kuid seal on üks sõidurida eraldatav ning saaks kenasti sõita.

Tõsi, selle ringi suureks puuduseks on, et pole head võistluskeskuse asukohta. Võistluskeskus saaks olla Üksnurme küüni (kontserdi ja suvelavastuste paik) juures või Üksnurme mõisa juures.

Samuti peab selle variandi juures mõtlema, kus teha temposõit. Võimalik läbi viia ka Kiilis.

Radade kaardid:

https://www.google.com/maps/d/edit?mid=1WRxdcy0eim1qF3uzDeyE6GaKBPGnQWPC&ll=58.54034874277528%2C24.19875032348625&z=8

2. Korraldus toimuks sarnaselt 2017. aastale. Liit viib võistluse läbi oma jõududega Otepääl. Võistluste direktor oleks Rene Mandri, kaasatud oleks Audentese Otepää spordikooli osakonna treener Andri Lebedev ja Otepää Rattaklubi.

**KOMMENTAAR (R. Rand):** Arutasime erinevaid pakkumisi Rene Mandri ja Urmas Karlsoniga. Kuna meil täna paremat varianti kui Otepää ei ole, siis tuleks asukoht ära kinnitada. Otepääl korraldaks võistlust Rene Mandri koos Andri Lebedevi ja Otepää Rattaklubiga. Üldkorraldajaks Eesti Jalgratturite Liit. Noorte grupisõidud toimuvad Augustis.

**KOMMENTAAR (U. Karlson):** Rene Mandri on ka sellel ajal kodus ja saab koordineerida. Gert Kivistikul on kokkulepe ka Delfiga ja online ülekande kuluga peaksime kindlasti arvestama. Eesti Meistrivõistluste korralduskulu on 24 800€.

**ETTEPANEK:** Otsustada võistluse läbiviimise koht.

**OTSUSTATI:** Juhatus otsustas, et Eesti Meistrivõistlused toimuvad Otepääl, võistluste direktoriks Rene Mandri.

1. **Pp. EJL 2018 võistluskalendri kinnitamine**

Vastavalt reglemendile on registreeritud kalendrisse võistlused, mille registreerimistasu on tasutud EJL-i esitatud arve alusel 30. novembriks. Korraldajad, kes nimetatud kuupäevaks ei olnud arvet tasunud, kalendrisse ei pääsenud.

Võistluskalendri 2018. aasta projekt on nähtav EJL kodulehel <http://www.ejl.ee/event-directory/kalender/>, excel failina <http://www.ejl.ee/event-directory/voistluskalender-excelis/>.

**KOMMENTAAR (A. Tõnissaar):** Balti Keti Velotuur toimub ka sel aastal. Kui saame Tallinna linnalt toetust, siis toimub etapp Tallinnas. Toompeal on pidulik start, sõidu viimased tund aega Pirita 6 kilomeetrisel ringil. Finiš samas kohas, kus 2017, Pirita treki vahetus läheduses.

**ETTEPANEK:** Kinnitada 2018. a võistluskalender. Lisada täiendavalt juurde EMV maanteesõidu toimumise koht, kui see on selgunud.

**OTSUSTATI:** Juhatus otsustas 2018. aasta võistluskalendri kinnitada. Täiendavalt lisatakse kalendrisse juurde EMV maanteesõidu toimumise kohaks Otepää.

1. **Pp. EJL 2018 võistlusreglemendi kinnitamine**

Võistlusreglemendi projekt on täiendatud treenerite nõukogu ja kohtunike kogu poolt.

Parandused on punases.

Peamised muudatused on seoses reitingute pidamise selgituse paremini mõistetava sõnastamisega.

**ETTEPANEK:** Kinnitada 2018. aasta võistlusreglement.

**OTSUSTATI:** Juhatus otsustas 2018. aasta võistlusreglemendi kinnitada.

**KOMMENTAAR (A. Tõnissaar):** Väga tõsiselt tuleks üle vaadata, kas meil on vaja sellist organit nagu võistluste korraldajate kogu. Praegu võistluste korraldajate kogu omavahel kokkuleppele ei jõua. Veebruari kuu seminaril võiks arutada, kas ja millises vormis meil seda vaja on.

1. **Pp. Noortespordi 2019. aasta riikliku toetuse jagamise reglemendi kinnitamine**

Ettepaneku kinnitamiseks Liidu juhatusele on teinud treenerite nõukogu. Punasega on märgitud muudatused.

NOORTESPORDI RIIKLIK RAHASTAMINE

J u h e n d

1. EJL jaotab 2018. aastal noorte tippspordi riiklikku toetust 2017. a. Eesti meistrivõistluste tulemuste põhjal järgmiselt:

1.1. 15% EJL juunioride ja noorte koondiste projektide rahastamiseks.

1.2. 40% klubidele maanteesõidu viljelemiseks, mis omakorda jaguneb:

 90% noorte (N/M16-J) tulemuste ja (N/M-14) osaluse põhjal;

 10% N/M-U tulemuste põhjal.

1.3. 25% klubidele maastikurattasõidu ja cyclo-crossi viljelemiseks, mis omakorda jaguneb:

 90% noorte (N/M16-J) tulemuste ja (N/M-14) osaluse põhjal;

 10% N/M-U tulemuste põhjal.

1.4. 20% klubidele BMX rattakrossi viljelemiseks, mis jaotatakse kõigile lõpetajatele eraldatud punktide põhjal.

 90% noorte (N/M10-J) tulemuste ja (N/M5-9) osaluse põhjal

 10% N/MU tulemuste põhjal

2. Noorte tippspordi riikliku rahalise toetuse jagamisel EJL liikmesklubide vahel võetakse arvesse jooksva aasta töötulemused, mille aluseks on EJL 2017. a. võistlusreglemendi punktis 11 sätestatud punktitabelid. Punkte annavad alljärgnevad võistlused:

2.1. Maanteesõit

Punktialad on: eraldistart, grupisõit, noorte mitmepäevasõit (Tartu Noorte Velotuur), kriteeriumi sõit.

2.1.1 Punkte antakse N/M-14, N/M-16, N/M-J ja N/M-U vanuseklassis. N/M-Eliit klassiga koos peetud võistlustel antakse punkte üldprotokollist M/N-U vanuseklassi väljavõtte põhjal (punkte antakse väljavõttest koostatud paremusjärjestuse alusel). N/M-14 vanuseklassile antakse Eesti MV aladelt 2 osaluspunkti iga lõpetanud osavõtja kohta.

2.1.2 Kriteeriumis saavad punkte igal etapil N/M-14 ja N/M-16 võistlusreglemendi tabeli 3 järgi. N/M-E, M-U, N/M-J finaalvõistlusel tabeli 1/2 järgi.

2.2. Maastikurattasõit ja cyclo-cross

Punktialad on: maastikurattakross, talikross, teatekross, maastikurattamaraton ja cyclo-cross.

2.2.1. Punkte antakse N/M-14, N/M-16, N/M-J ja N/M-U vanuseklassis. N/M-Eliit klassiga koos peetud võistlustel antakse punkte üldprotokollist M/N-U vanuseklassi väljavõtte põhjal (punkte antakse väljavõttest koostatud paremusjärjestuse alusel). N/M-14 vanuseklassile antakse aladelt 2 osaluspunkti iga lõpetanud osavõtja kohta.

2.3. BMX

Punktiala on BMX rattakross.

2.3.1. Punkte antakse N/M 5-9, N/M-10, N/M-12, N/M-14, N/M-16, N/M-J, N/M-U vanuseklassis. N/M 5-9, N/M-10; N/M-12; N/M-14 vanuseklassile antakse 2 osaluspunkti iga lõpetanud osavõtja kohta.

Võistlejate vähesuse korral toimunud võistlusklasside liitmisel, antakse punkte lõpuprotokollist väljavõtete põhjal koostatud paremusjärjestuse alusel vanuseklassidele eraldi.

2.4. Maantee-, maastikurattasõidu ja cyclo-crossi võistluste vanuseklasside N/M-10 kuni N/M-12 (v.a. teatekross) sportlaste tulemusi, osaledes vanemate vanuseklasside võistlustel ei arvestata noorte tippspordi riiklikus rahastamises.

3. Noore jalgratturi (N/M-10/12/14/16/J,U) mingil põhjusel toimunud üleminekul ühest klubist teise, antakse esimesel üleminekule järgneval aastal selle jalgratturi poolt kogutud rahapunktid ainult ja täies ulatuses vanale klubile.

4. Noorte tippspordi toetus eraldatakse ainult EJL liikmesklubidele, kes on esitanud Riiklikule Statistikaametile ja Eesti Spordiregistrile nõuetekohase aruande ning kajastuvad sealses andmebaasis.

5. ARVUTUSE METOODIKA:

Leitaks vanuseklasside poolt kogutud punktide summa eraldi maantee-, maastikuratta-, BMX rattakrossis ja cyclo-crossis.

Ühe punkti hind saadakse maantee-, maastikuratta-, BMX rattakrossile ja cyclo-crossile eraldatud raha jagamisel nende alade poolt kogutud punktidega.

EJL liikmesklubi poolt kogutud ala punktide summa korrutatakse ühe punkti hinnaga ning saadakse klubi riikliku toetuse suurus noortespordile vastaval alal.

Liikmesklubi nelja ala (maantee-, maastikuratta-, BMX rattakross, cyclo-cross) toetused summeeritakse, saades summa, mis on aluseks klubi riikliku noortespordi rahaliseks toetuseks.

Kinnitatud: EJL juhatuse koosolekul…

**KOMMENTAAR (U. Karlson):** Noortespordi riikliku rahastamise juhendit pole muudetud 3 aastat. 2019. aastaks võeti välja trekisõit ja tehti muudatusi BMX-i juhendis. Rahastamine toimub ainult EMV põhjal, et ei koormataks noori üle.

**ETTEPANEK:** Kinnitada noortespordi riiklik rahastamise juhend 2018. aastaks.

**OTSUSTATI:** Juhatus otsustas kinnitada noortespordi riikliku rahastamise juhendi 2018. aastaks.

1. **Pp. EJL kodulehe hetkeseisust**

EJL uus kodulehekülg [www.ejl.ee](http://www.ejl.ee) avati 10.01 öösel vastu 11.01. Lehte testitakse vigade leidmiseks kuni 18.01, peale seda avalikustatakse.

Koduleht valmis kolme osapoole koostööl:

1. Kodulehe tehnilise poole ja disaini teostab firma Medi Keep (Kerti Alev)

2. Infosüsteemi moodulid valmistas Sportos (Raimo Alaküla)

3. Reitingusüsteemi mooduli valmistas ABC kompuuter (Aivo Maripuu)

Hetkel on pooleli veel litsentsi tegemise ja kuvamise moodulid, millega tegeleb Sportos. Praegu käib litsentsi tegemine läbi EJL-i, selle nädala jooksul peaks litsentside tegemine automatiseeruma.

**KOMMENTAAR (S. Visnapuu):** Klubidele võiks välja saata info uue kodulehe kohta ja koguda 26. jaanuariks neilt kommentaare ja mõtteid.

**KOMMENTAAR (S. Lipp):** Igal alal võiks olla keegi, kes tutvustuse eest vastutab. Cyclo-crossi peaks panema maastiku alla.

**ETTEPANEK:** Võtta teadmiseks.

**OTSUSTATI:** Juhatus võttis info teadmiseks.

1. **Pp. 2018. a üldkoosoleku aja määramine**

Traditsiooniliselt on Liidu üldkoosoleku toimumise ajaks kujunenud märtsi esimesed nädalad. Käesoleval aastal sobiks 14. märts. Selleks ajaks on läbi ka koolivaheajad ja spordilaagritest on koju sõidetud.

Üldkoosoleku ruumide osas on kokkulepe hotelliga Euroopa.

ETTEPANEK:

Üldkoosoleku ajakava ja päevakord:

Avamine kell 17.00

Koosoleku juhataja, sekretär-protokollija ja häältelugejate valimine.

Päevakorra kinnitamine.

1. EJL 2017. a. tegevusaruande ja raamatupidamise aastaaruande kinnitamine;

 1.2. EJL audiitori aruande kuulamine.

2. Liikmemaksude, sisseastumismaksude määra ning tasumise tähtaja kehtestamine 2018. aastaks

3. 2018. a. eelarve kinnitamine

Üldkoosolekule eelneb kell 15.00 juhatuse koosolek samuti Hotell Euroopa vastavas konverentsiruumis.

**ETTEPANEK:** Kinnitada Üldkoosoleku läbiviimise aeg.

**OTSUSTATI:** Juhatus otsustas kinnitada Üldkooselu ajaks ja kohaks 14. märts, kell 17.00 Hotell Euroopas. Juhatuse koosolek toimub 14. märts kell 15.00 Hotell Euroopas.

1. **Pp. Ajakirja „Ma Olen Jalgrattur“ väljaandmisest 2018. aastal**

2018. aastal on planeeritud ajakiri välja anda 5 korral. Ka sellel aastal on kokkulepe, et Liit (kõik Liidu sponsorid, juhatuse liikmed ja koostööpartnerid) saavad kasutada reklaampinda 2 lk ajakirjas ning selle eest saab Liit avaldada omal valikul ühe loo igas numbris. Reklaami tasu on 300 €+km.

Oodatud on ettepanekud, kes oleks huvitatud kaasa lööma.

**OTSUSTATI:** Juhatus otsustas, et on nõus samasuguse kokkuleppega nagu 2017. aastal. Ajakirjas ilmub EJL-i lugu ja valitud logo. Reklaami tasu 300€+km.

1. **Pp. Juhatuse koosolekud 2018.a**

Ettepanek oli üle vaadata varasemalt kokkulepitud kuupäevad ja kokku leppida aasta teise poole päevad:

14. veebruar, Tallinn

14. märts, Tallinn

~~18. aprill, Tallinn~~

16. mai, Tallinn

29. juuni-02 juuli (EMV ajal ja kohas)

KOMMENTAAR (R. Rand): Vaatame veel üheskoos koosolekute ajad üle.

 **13. Pp. Muud küsimused**

**OTSUSTATI:** Kinnitada EJL peasekretäri brutopalgaks kuus 1500€, alates 01. jaanuarist 2018.